Diari Oficial de la Generalitat Valenciana


Sumari del DOGV 6907, del 21-11-2012 (2012/10974)

Notificació de la resolució d'inadmissió a tràmit de l'expedient DIC-12/0349.
-----------------------------------------------------------------------------

### Dades del document

Número de DOGV
:   6907

Data del DOGV
:   21-11-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/10519


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de la resolució d'inadmissió a tràmit de l'expedient DIC-12/0349. [2012/10136]  
Com que han resultat infructuoses les gestions realitzades per a fer la notificació dirigida a Lisette Joanna Helena de Boer, en representació de Los Limbos Traiding, SL, al domicili següent: Partida Serra Gelada, 1 (Pla Assegador, 22), del terme municipal de Benidorm, d'acord amb el que preveu l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú, se li dóna audiència expressa per mitjà del present edicte.  
  
Acte que es notifica: resolució d'inadmissió a tràmit de l'expedient DIC-12/0349.  
Expedient DIC-12/0349. Benidorm. Declaració d'interés comunitari (DIC) per a campament de turisme en la partida Serra Gelada, 1 (Pla Assegador, 22), del terme municipal de Benidorm i en el polígon 6 parcel·la 127 del terme municipal de l'Alfàs del Pi, promogut per Lisette Joanna Helena de Boer en representació de la mercantil Los Limbos Traiding, SL.  
El cap del Servici Territorial d'Urbanisme, el dia 1 d'agost de 2012, va dictar la resolució següent:   
  
«Vist l'expedient de referència i sobre la base dels següents antecedents i fonaments.  
  
Antecedents de fet  
1. Amb data de RGE 18 de juliol de 2012, es rep l'escrit de l'Ajuntament de Benidorm en el qual es trasllada la sol·licitud de declaració d'interés comunitari presentada davant d'eixe Ajuntament per Lisette Joanna Helena de Boer, en representació de la mercantil Los Limbos Traiding, SL, relatiu a la declaració d'interés comunitari per a campament de turisme, en la partida Serra Gelada, 1, del terme municipal de Benidorm i, en la parcel·la 127 del polígon 6 de l'Alfàs del Pi, acompanyada per còpia del projecte de declaració d'interés comunitari, informe tècnic de topografia municipal de 10 d'abril de 2012, informe jurídic de la tècnica superior d'assumptes jurídics municipal de 5 de juliol de 2012 i l'informe tècnic de 21 de juny de 2012 de l'arquitecte municipal.  
  
Tot això emmarcat en el procediment de concessió de llicència ambiental i amb la intenció d'obtindre la declaració d'interés comunitari, de conformitat amb el que establix l'apartat c) del punt segon de l'article 27 de la Llei 10/2004, de 9 de desembre, de Sòl No Urbanitzable.  
  
2. La sol·licitud es remet per l'Ajuntament de Benidorm, en el si del procediment de llicència ambiental sol·licitada per la citada mercantil, de conformitat amb el que establix l'article 51.2 de la Llei 2/2006, de 5 de maig, de Prevenció de Contaminació i Qualitat Ambiental de la Comunitat Valenciana.  
La declaració d'interés comunitari sobre la qual versa la sol·licitud és la legalització d'un campament de turisme exclusiu de caravanes i autocaravanes sobre dos parcel·les limítrofes, una parcel·la situada al terme municipal de Benidorm de 6.121 m² cadastrals i limítrofa a una altra de superfície 3.869 m² cadastrals, situada al terme municipal de l'Alfàs del Pi, la qual cosa suposa una superfície total de 9.990 m² cadastrals, encara que en el projecte tècnic s'indica, que la superfície d'ambdós parcel·les és de 10.050 m². En la parcel·la situada al terme de Benidorm hi ha un habitatge unifamiliar aïllat, també objecte de legalització, consta de dos plantes, semisoterrani i planta baixa, amb una superfície construïda de 829 m². Segons projecte tècnic, l'habitatge té com a ús actual el d'habitatge del conserge i bar, i la parcel·la situada al terme municipal de Benidorm s'utilitza com a aparcament d'autocaravanes i caravanes. El projecte de declaració d'interés comunitari indica, que l'habitatge acollirà vestuaris i lavabos, sala de cures, habitació de servicis, traster i zona privada en planta semisoterrani i zona de bar, servici, recepció, zona de venda de queviures, obrador i habitatge particular en la planta baixa. Pretén a més, realitzar el condicionament de les parcel·les per a proveir d'aigua i llum les subparcel·les, que a manera de plaça d'aparcament serviran per a instal·lar les caravanes i les autocaravanes. A més de l'habitatge i, les subparcel·les, es grafia en el pla de parcel·la i límits, els vials i la zona verda, respecte dels quals s'indica, que opcionalment podrà ser utilitzada com a aparcament, i s'ocuparà, per tant, el cent per cent de la parcel·la.  
3. Les característiques de les edificacions i instal·lacions que es proposen, a la vista de la documentació que aporta el sol·licitant, queden de la manera següent:  
Superfície de la parcel·la vinculada a l'actuació: 10.050 m² (PGOU Benidorm: 5.000 m²/PGOU l'Alfàs del Pi: 5.000 m²).  
Superfície ocupada per edificacions: 411 m²   
Volum: no se n'especifica.   
Superfície construïda de les construccions: 928 m²  
Percentatge d'ocupació edificació: 4,08 % (PGOU Benidorm: 5 %/PGOU l'Alfàs del Pi: no se n'especifica).  
Coeficient d'edificabilitat: 0,082 m²t/m²s (PGOU Benidorm: 0,1 m² de sostre/m² de superfície).  
Alçària màxima d'edificacions: 5 m (PGOU Benidorm: 7/PGOU l'Alfàs del Pi: no se n'especifica).  
Nombre màxim de plantes: 2 (planta semisoterrani + planta baixa) PGOU Benidorm: 2/PGOU l'Alfàs del Pi: no se n'especifica).  
Superfície ocupada per vials interns i aparcament: no se n'especifica.  
Separació mínima a l'eix dels camins: 12,83 m (PGOU Benidorm: 10 m (Edificacions): /PGOU l'Alfàs del Pi: 10 m (edificacions).  
Separació mínima als límits 5,72 m (PGOU Benidorm: 10 m (edificacions).  
Superfície ocupada per l'activitat: 10.050 m².  
Superfície de parcel·la en el seu estat original: 0 m².  
Percentatge de parcel·la en el seu estat original: 0 m².  
4. S'aporten escriptures de propietat que acrediten la titularitat dels terrenys i el contracte d'arrendament amb el titular dels terrenys, així com les exigències establides en l'article 36 de la Llei 10/2004, de 9 de desembre, sobre el sòl no urbanitzable.   
5. Quant al compliment dels servicis urbanístics, el sol·licitant proposa les solucions següents:  
Accés rodat: no s'hi especifica.  
Abastiment d'aigua: connexió a la xarxa urbana d'aigua potable.  
Energia elèctrica: connexió a la xarxa urbana.  
Eliminació de residus: abocament en l'estació depuradora d'aigües residuals compacta d'oxidació total o aireig prolongada.  
6. Consta en l'expedient l'informe tècnic desfavorable de l'Ajuntament de Benidorm, el qual, es transcriu a continuació:  
"En compliment de la Llei 10/2004, del Sòl No Urbanitzable, se sol·licita declaració d'interés comunitari per a l'ampliació d'un campament de turisme en la partida Pla Assegador, per mitjà del procediment regulat en l'article 32 i el capítol 1 del títol II i s'analitza de la manera següent:  
1. Compatibilitat del planejament municipal  
El campament actual es troba ubicat en sòl no urbanitzable comú (SNU-C).  
El pla general permet en este sòl les implantacions en l'article 111.4.  
2. Una positiva valoració de l'activitat sol·licitada.  
La proposta per la dimensió (10.050 m², dels quals només 7.000 m² estan al terme municipal de Benidorm), no suposa un increment de la qualitat de la planta de campaments de turisme, en una zona que alberga la majoria d'instal·lacions del municipi, que pretén incentivar les instal·lacions de major categoria.  
3. La necessitat d'emplaçament en el sòl no urbanitzable.  
No obstant la previsió del pla general, en anteriors informes emesos amb motiu de la construcció de nova planta, o ampliació de càmping existents, s'argumentava la necessitat de procedir a la redacció d'un pla sectorial per a objectivar de forma més rigorosa la implantació d'estes instal·lacions, en especial la relació amb la xarxa estructural del municipi, així com l'efecte sobre l'oferta ja existent d'este tipus allotjament turístic, a més d'analitzar la segmentació per categories.  
  
4. La major oportunitat i conveniència de la localització proposada davant d'altres zones del sòl no urbanitzable.  
És evident que una posició perifèrica unida a les instal·lacions pròximes té un impacte menor sobre el territori, a més de facilitar la connexió, i l'extensió si és el cas, amb les xarxes d'infraestructures preexistents. Per al municipi, en principi, no és adequada l'escala i la categoria plantejada de l'activitat.  
5. La racional utilització del territori.  
L'entitat de la implantació és molt xicoteta, afecta el terme municipal de l'Alfas del Pi, i és limítrofa a unes instal·lacions esportives i a un nucli d'habitatges unifamiliars, per la qual cosa podria suposar interferències d'ús no adequades.  
6. Altres aspectes.  
Es tracta d'una legalització d'una activitat existent, per la qual cosa tenint en compte que la Conselleria de Territori, i relatiu a l'ús hoteler, va estimar que era necessari un estudi que establira certes mesures quant a la seua regulació, previ estudi de forma conjunta i coordinada amb l'Agència Valenciana de Turisme, que abordaria de forma integral la problemàtica que este segment de l'oferta presenta, amb solucions d'acord amb els interessos generals que tot el planejament ha de tendir a satisfer, per la qual cosa s'informa desfavorablement la sol·licitud del present càmping, fins que l'Ajuntament o les conselleries i l'Agència Valenciana (Territori i Turisme), estudien la interrelació amb les implantacions existents, i s'aborde d'una forma integral per a tot el municipi la solució que siga més coincident amb el model i els interessos que es pretenen, tant per al planejament urbanístic, com per a la dimensió i qualitat d'este important sector de l'oferta turística."  
  
  
Fonaments de dret  
1. El pla general de Benidorm, aprovat definitivament pel conseller, amb data 26 de novembre de 1990 qualifica el sòl on es pretén ubicar l'activitat com a sòl no urbanitzable comú, el règim jurídic del qual es troba establit en l'article 84 de les normes urbanístiques de planejament, preveu com a ús compatible les instal·lacions d'utilitat pública i interés social i establix per a les edificacions que pretenguen construir-se en el dit sòl els paràmetres d'edificabilitat següents:  
  
Parcel·la mínima: 5.000 m²  
Alçària màxima d'edificació: 7 m (usos no agropecuaris).  
Plantes: 2 (usos no agropecuaris).  
Ocupació màxima: 5 % (usos no agropecuaris).  
Reculades als límits: 10 m.  
Reculades a l'eix del camí: 10 m .  
A la vista del projecte tècnic s'observa que, l'activitat no és compatible amb l'esmentat planejament urbanístic, atés que s'incomplix el paràmetre establit en este respecte a la distància als límits de les edificacions, tal com queda exposat en l'antecedent de fet tercer de la present resolució.  
Atés que l'activitat que pretén implantar-se també s'emplaça al terme municipal de l'Alfàs del Pi resulta d'aplicació el PGOU aprovat definitivament per la Comissió Provincial d'Urbanisme amb data 4 de juny de 1987 i publicat en el BOP amb data 20 d'octubre de 1987, que classifica el sòl on pretén implantar-se l'actuació com a sòl no urbanitzable i, el règim urbanístic del qual es troba regulat en l'article 4 de les normes urbanístiques de planejament, i s'apliquen els paràmetres següents:  
Parcel·la mínima: 5.000 m².   
Edificabilitat: 0,2 m² de sostre/m² de superfície.  
Reculada als límits: 10 m.  
3. L'article 27 de la Llei 10/2004, de 9 de desembre, de Sòl No Urbanitzable, relatiu a les condicions d'implantació d'activitats terciàries indica en l'apartat segon que podran tramitar-se actuacions per a la implantació de les activitats següents:  
c) Campaments de turisme i instal·lacions semblants o equivalents de caràcter turístic que complisquen els requisits que els impose la regulació específica i no propicien, per les seues característiques i emplaçament aïllat i la impossibilitat d'ubicar-los en sòls amb qualificació urbanística idònia en el municipi afectat.   
L'apartat tercer de l'article 27 de la Llei 10/2004, de 9 de desembre, de Sòl No Urbanitzable, en la redacció donada per la Llei 12/2010, de 21 de juliol de la Generalitat, de mesures urgents per a agilitzar l'exercici d'activitats productives i la creació d'ocupació, indica que:  
  
"La parcel·la exigible per a estes actuacions terciàries o de servicis en sòl no urbanitzable serà almenys de mitja hectàrea i haurà de quedar el cinquanta per cent d'esta lliure de construcció o edificació i dedicat a l'ús agrari o forestal o, si és el cas, en el seu estat natural primitiu. Este percentatge no serà aplicable en el cas de campaments de turisme,- que, per les seues característiques, necessiten ocupar a l'aire lliure una gran superfície d'instal·lacions sense edificació."  
A la vista de l'esmentat precepte l'activitat sol·licitada està prevista entre les admeses i que han de ser tramitades en virtut del procediment de declaració d'interés comunitari.   
Tal com s'indica en l'antecedent de fet sext de la present resolució junt amb la documentació remesa amb la sol·licitud de declaració d'interés comunitari s'aporta l'informe tècnic fundat en els criteris establits per a les declaracions d'interés comunitari previstes en l'article 33 de la Llei 10/2004, de 9 de desembre, de Sòl No Urbanitzable, en sentit desfavorable. El dit informe en extracte indica que l'activitat proposada respecte a la seua valoració positiva no suposa un increment de la qualitat de la planta de campaments de turisme en la zona; respecte a l'oportunitat i conveniència, en principi no és adequada l'escala i la categoria plantejada de l'activitat, i respecte a la racional utilització del sòl indica que podria suposar interferències d'ús no adequades atés que són limítrofs a instal·lacions esportives i nucli d'habitatges unifamiliars.  
  
A la vista de l'anteriorment exposat, cal assenyalar que la declaració d'interés comunitari està vinculada a la legislació vigent, pel planejament territorial i pel pla general municipal. El contingut d'una DIC no pot alterar el contingut i les determinacions del planejament urbanístic o territorial, de manera que només podrà atorgar-se quan siga compatible amb el dit planejament en tots els seus aspectes. D'altra banda, l'actuació que es pretenga desenrotllar ha de ser adequada a l'àmbit en què s'ubica i produïsca efectes positius en el seu àmbit d'influència, de tal manera que el mer fet de complir les disposicions establides en la legislació urbanística, territorial i sectorial que siga aplicable i les determinacions dels plans territorials, urbanístics i sectorials no suposa, necessàriament, l'obtenció de declaració d'interés comunitari. Per a això, és necessari, que la proposta produïsca efectes positius sobre el territori. Per tot això, a la vista de la no compatibilitat de l'actuació sol·licitada amb els planejaments urbanístics que se li apliquen i tenint en compte l'informe desfavorable emés per l'Ajuntament de Benidorm en l'àmbit de les seues competències, s'ha de concloure la incompatibilitat del que sol·licita tant amb la Llei 10/2004, de 9 de desembre, de la Generalitat, del Sòl No Urbanitzable, així com amb el planejament municipal vigent, i com en cap cas l'actuació pretesa podria ser objecte de declaració d'interés comunitari, resulta pertinent no admetre a tràmit la sol·licitud formulada, ja que fóra quina fora la documentació que poguera aportar-se a l'expedient al llarg de la tramitació, en res podria variar-se esta consideració inicial.  
  
4. De conformitat amb el que establix l'article 37 de la Llei 10/2004, de 9 de desembre, sobre Sòl No Urbanitzable, en relació amb el Decret 135/2011, de 30 de setembre, del Consell, pel qual s'aprova el Reglament dels òrgans territorials d'avaluació ambiental i urbanístics de la Generalitat, la competència per a no admetre a tràmit la sol·licitud objecte del present expedient de declaració d'interés comunitari, correspon al cap del Servici Territorial competent en Urbanisme de la Conselleria d'Infraestructures, Territori i Medi Ambient.  
  
Vistos els preceptes legals citats, i la resta de general i pertinent aplicació es resol  
  
Únic  
La no-admissió a tràmit de la sol·licitud objecte d'este expedient instada per la Sra. Lisette Joanna Helena de Boer, en representació de la mercantil Los Limbos Traiding, SL, en la partida Serra Gelada, 1, del terme municipal de Benidorm i en la parcel·la 127 del polígon 6 de l'Alfàs del Pi.  
Contra la present resolució, que no posa fi a la via administrativa, i de conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es pot interposar recurs d'alçada davant del director general d'Avaluació Ambiental i Territorial, en el termini d'un mes comptador a partir de l'endemà a la data d'haver rebut la present notificació.  
Tot això sense perjuí que es puga executar qualsevol altre recurs o acció que es crega oportú.»  
  
Alacant, 26 d'octubre de 2012.- El director general d'Avaluació Ambiental i Territorial: Juan Manuel Giner Corell.